
  चला, बियो एकठांय करूया!

 टूका आनी पोईक वेगवेगळ्यो वस्तू एकठांय करपाक आवडतात​. न्हंयचे देगेवयले गुळगुळीत फातर​, नाजूक, दोडिल्ले वरी दिसपी झाडाचीं पानां, शाळेच्या गणवेशातल्यान तुटून सकल पडील्ले चकचकीत तांबड्यारंगाचे बुतांव. हें सगळें एकठांयकरतात ती दोगांय​. सद्दां शाळा सुटली, काय दोगांय न्हंयेदेगेवेल्यावाकड्या माडालागीं मेळटात आनी तांच्या इश्टिणीची वाट पळयतात​.






 दिस्त पांच वरांचेर, इंजी, शाळेच्या एखाद्र्या पोरण्या बसीसारखें धापेंत येता. इंजी, चॉकलेटी रंगाचे दोळे आशिल्लें, थांबनासतना शेंपडी हालयत रावपी एक मोगाळ सुणें.





















 टुका, पोई आनी इंजी एकाबराबर चलतात​, तिगांयच्यो तकल्यो आनी दोळे जमनीचेर​, तणांत आनी शेळोव आयिल्ल्या फातरांनी कितेंय जाय जायशें दिसता काय म्हण सोदत​...पुण ह्या सगळ्या परस बियो पुंजावपाक तांकां चड आवडटा!






 टुका आनी पोईची जोडी तांबड्या रंगाच्या पावसाळी किड्याभशेनदिसपी गुंजो, तोंकाळ कपड्यांक दसपी बियो, आनी गुलमोहराच्यो मोठ्यो सांगो एकठांय करतात.
















































 ह्यो सांगो हालयल्यार, तांतुतल्यान खुळखुळ - खुळखुळअसो मजेदार आवाज येता. ह्या बियांच्याआवाजाच्या तालाचेर हांसोवणीं पदां रचपाक पोईक खुप आवडटा.
























 "खूब बरें आसा कुतू इंजी. आवड






 ताका मोठ्या फ़ुलांची,ईल्लुश्या बेबकांची, शेवणीं, बियो, मुयो आनीगोगलगायेची. पुण सगल्यान चड ताची शेपडी ताच्या आवडीची!









 "पोई असली पदां परत परत गायता आनी टुकाक हांसयता आनीइंजी उमेदीन भोंकपाक लागता."





















 टुका, पोई आनी इंजी चिंचेच्या झाडा पोंदा बसतात.आशीकुशीक पडल्यांत टूकाच्या आवडीचीं चिंचेबोटां.






 टुकाक तीं आमट गोड चिंचे बोटां भितरली चकचकीत चॉकलेट रंगाची बी दिसमेरेन चोखपाक आवडटा. चिंचे बोट चोखतना टूकाचो चेरो मजेशीर दिसता आनी ताच्या मानेवयले केंस सुद्दा तायट उबे रावतात.



























 आनी आतां अचकीत तांकां एक ल्हान आवाज आयकुपाक येता. "हॅलो..." टूका आनी पोई आबूज जावन एकामेकां कडेन पळयतात.आशीकुशीक तर कोणूच दिसना.






 "वयर, वयर, हांगा वयर..." परत तोच आवाज...






 टूका आनी पोई वयर - सकयल पळयतात, आशीकुशीक पळयतात पूण, अजून तांकां कोणूचम्हळ्यार कोणूच दिसना.
























 "आरे, हांव रे पचा, चिंचेचें झाड!" आतां इंजी मोठ्या आवाजांत भोंकपाक लागलें. तें फ़ट - फ़ट आवाज करीत सदचे परस वेगानशेंपडी हालोवपाक लागलें.






 "हॅलो इंजी" तें पचा नांवाचें झाड म्हणटा."आरे, कितले दिस जाले, तुका पळोवंक ना हांवें!" आतां मात टुका आनीपोई पुतळ्यासारके घट जातात. तांचे दोळे मोठे जातात आनी तोंडांचो 'आ' च उरता.






 निमणे, लजकुरें पोई हांसता आनी म्हणटा "हॅलो, पचा... चिंचेच्या झाडा.तुका मेळून खोस जाली. हांव पोई!" आनी झाडाक घट्ट वेंग मारता.


















 पचा झाड किटकिटत म्हण्टा, "आयजमेरेन खंयच्याच ल्हान चलयेनम्हाका वेंग मारुंक नासली! कितल्यो खातकुतल्यो जाल्यो!"






 "आमीय आयजवेर केन्नाच उलोवपी झाडाकमेळूंक नासले. आमचे खातीर कितलो अजापाचो अणभव  हो!"टूकान उमेदीन म्हणलें. हें आयकून पचा आनीक व्हडान हांसपाक लागता, ताका लागून ताच्यो फ़ांद्यो चडूचचकचकीत पांचव्यो दिसपाक लागतात.






 पचा विचारता, "तुमी दोगांय आयज कितें करतात?" आमी वेगवेगळ्यो वस्तू एकठांय करतात." टूका आनीपोई सांगतात.












 फ़ुलां, गड्डे आनी चिकट चिंचांनी भरील्ली पोती टूकाआनी पोई पचाक दाखयतात.






 "तुमी बियो एकठांय करतात ही कितली बरी गजाल!" पचा म्हण्टा;



 हांवूय अश्याच एका सुपुल्ल्या चिंचे बियेंतल्यान आयला म्हण जाणात तुमी? आतां पळयात, हांव केदो व्हड जालांआनी कितल्योश्योच खांदयो आसात म्हाका. चिमण्यो, चानयो आनी कावळ्यांचो व्हडघराबो रावता म्हज्या सांगातान.






 "म्ह्ळ्यार?" टूका विचारता. इंजी लेगीत भोंकून आपली उमळशीक दाखयता. इंजी "
 
  भोंक भोंक
 
 " करता, पुण तें "कितें, कितें, कितें?" अशें विचारता म्हणपाची टूकाक खात्री आसा.
























 "तुमी ज्यो बियो एकठांय करतात पळय, त्यो बियो म्हळ्यार झाडांची भुरगीं" पचासांगता. "खरेंच?" पोईन भुंवयो इतल्यो ताणल्यो कीं थंय फकत एक बारीक रेग दिसपाक लागली.






 घरा कितल्यो बियो आसात, हे चिंतत पोई विचारता,"सगळ्या बियां पसून चिंचेची झाडां जातलीं?"






 "ना ना! बियांपसून साबार तरांची झाडां जातात." पचान जाप दिली.



 पचा फुडें विचारता. "तुमचे पोतयेंत एखाद्रें फ़ळ आसा?" टुका मान हालयता आनी पोतयेतल्यान तांबडें गुंज आपोल आनी मात्शें चिड्डलें केळें काडटा.


















 "आतां पळय हां" उमेदीन पचा सांगपाक लागता, ह्या आपोलाच्या



 मदल्या भागांत पावसर ताका घांस मारीत राव. थंय तुका ल्हान, तपकिरी कोराच्यो बियो बशिल्ल्यो दिसतल्यो."






 "एखाद्र्या चकचकीत ल्हानकिड्याभशेन आसात त्यो!" पोई म्हण्टा. "सुंदर आसात न्ही त्यो?"



 पचा विचारता, "ह्या ल्हान ल्हान बियांचें मागीर आपोलाचें झाड जाता."






 "आनी त्या केळ्याचे बरोबर दोन कुडके कर. आतां कितें दिसता तेंपळय." पचा सुचयता.
























 "ह्या केळ्यांत म्हाका बियो दिसतात! न्हिदिल्ली वागोणी कशी!" टूका उमळशीकेन म्हण्टा.






 "बियांचो आकार ल्हान - मोटो आसपाक शकता," पचा सांगता. तितले म्हणसर इंजी उरिल्ल्या आपोलाचेरताव मारता. "तीं सगळीं झाडांचीं भुरगीं?" पोई विचारता.






 "हय तर" पचा म्हण्टा, "दरेका बियेंत, भायर येवन संवसार पळोवपाची उमळशीक आशील्लो एक रोंपो लिपला."


















 सांजे घरा वतना टूका, पोईआनी इंजी रस्त्यावेल्या सगल्या झाडांकडेन सामकीं बारीकसाणेन पळयतात.






 वा - याच्या तालार नाचपी माडाचीचुडटां कितलीं सोबीत दिसतात! निळ्या मळबाच्या फाटभुंयेर गुलमोहराचीं तांबडीं गुंज फुलां कितलीं सोबीत दिसतात! ताणी हांतांत धरील्ल्या आम्याच्या झाडाच्या सालीचो खरखरीत स्पर्श लेगीत कितलो बरो!






 कितली नवलायेची गजाल न्हय, एद्याव्हड्ल्या आनी म्हत्वाच्या झाडाची सुरवात मात जाता इतल्या माणकुल्या बियां पसून!



























 अजूनय टुका, पोई आनी इंजीसदांच सांजे शाळा सुटले उपरांत मेळटात. पूण आतां टूका आनी पोई ताणीं पुंजायिल्ल्यो बियो रोवपाक वस्तू सोदतात. पोन्ने बूट, कट्ट्यो, वापरील्ल्यो प्लास्टीक बाटल्यो, आनीआयदनां भशेन वापरपाक मेळपी कसलीय वस्तू ते एकठांय करतात.






 आनी केन्ना केन्नाय ती तिगांय पचाकडेन त्या चिंचेच्याझाडाकडेन खबरी मारपाकय रावतात.









 
 



 
  बऱ्या बियांखातीर पचाचीमार्गदर्शीका.
 



 
 



 हॅलो, हांव पचा, एकचिंचेचें झाड. पूण म्हाका आनीकयनांवां आसात हां. हिंदीत म्हाका इमली म्हण्टात, तमिळांत पुली आनी बंगालींत म्हाकातेंतूल म्हण्टात. विज्ञानीक म्हाका टेमरींड्स इंडीकाह्या नावान वळखतात.















 
  
   मिरसांग
  
 





 
  घरगुती नांव: मिरसांग
 



 विज्ञानीक नांव: केप्सिकमएनम



 मिरसांग साबार आकारांत, प्रकारांत आनी रंगांत सापडटा.ती संवसारांत सगले कडेन पिकता. तिच्यो बियो ल्हान,गोलाकार आनी चपट्यो आसतात. ती हुमणांत आनी भाजयेंत तिखसाणहाडटा. पूण तिका हात लायतना सांबाळून ना जाल्यार तुमच्या बोटांक भगभग पडटलो!



 
 





 
  
   कॉफी
  
 





 
  घरगुती नांव: कॉफी
 



 विज्ञानीक नांव: कोफ़िआअरेबीका



 तुमचे आवय बापुय सदां सकाळीं कॉफी पितात, ती तुमी जाणात? ती कॉफी बेरीपसून तयार करतात. कॉफी बेरीच्यो बियोसुकोवन भाजतात आनी मागीर तांचो पिठो करतात. दक्षीण भारतांतल्या दोंगराचेरकॉफयेचे रोंपे चड बरे जातात.



 
 





 
  
   पणस
  
 





 
  घरगुती नांव: पणस
 



 विज्ञानीक नांव:अर्टोकार्पस हेटरोफ़ायलस



 बेरी, आपोल, केळीं, काळींगआनी पणस ह्या सगल्या फ़ळांच्यो बियो फ़ळा भितर आसतात. आमी आम्याच्या काथ्यासारक्यो बियोखावपाक शकनात. पूण पणसा भिकणां मात रोसांतघालपाक वापरूं येतात.


















 
  
  
 







 
  
  
 



 
  
  
 



 
  
   नाल्ल
  
 





 
  घरगूती नांव: नाल्ल
 



 विज्ञानीक नांव: कोकोस न्युसिफ़ेरा



 घट्ट कट्टेंआशिल्लो नाल्ल लागीं - लागीं सगलोच उपेगी आसता. नाल्लाच्या काथ्या पसून राजू करतात,भितरली सोय जेवणांत वापरतात. नाल्लाचें उदक हें सुवादीक पेय, खास करुन भायर गरमी आसतना! आनी तुमी केसांकतेल लायतात, तेंय नाल्लाचेंच.






 
  
   भिकणां
  
 





 
  घरगूती नांव: भिकण
 



 विज्ञानीक नांव: अराचिस हायपोगाइआ



 तशी सगल्याच रोप्यांक माती आवडटा, पूण भिकणांकमाती इतली आवडटा कीं तीं मातये भितरुच जातात. म्हण काय लोक तांकां भुईमूग म्हण्टात. भिकणाच्यो बियो इतल्यो ब - यो आसतात, त्यो हरव्यो, उकडून वा भाजून कश्योय खाल्यार सुवादीक लागतात!









 
  
  
 



 
  
  
 



 
  
  
 



 
  
   तांदूळ
  
 





 
  घरगूती नांव: तांदूळ
 



 विज्ञानीक नांव: ओरयझा सतिव्हा



 तांदूळ हें एक खूब लोकप्रियधान्य! भारतांतल्या साबार घरांनी हेर खंयच्याय धान्यापरस तो चड प्रमाणात खातात.तांदळाचें भायलें कल्ल खरखरीत, भितरल्या दाण्याक सुरक्षीत दवरपाकघाल्लें जाकीट कशें आनी भांगरा कोराचें आसता.









 
  
   चॉकलेट
  
 





 
  घरगूती नांव: चॉकलेट
 



 वैज्ञानीक नांव: थीओब्रोमाकोको (म्हळ्यार देवाचें अन्न)



 तांदूळ जरी लोकप्रिय आसले,तरीय कोको हें सगल्यांचें आवडीचें बीं. चडकरून टूका आनी पोईचें! कोकोच्या बियांपसूनचॉकलेट तयार करतात. कोकोच्या एका फळांत ३० ते ५० बियो आसतात. त्यो भाजून मागीरसाखर आनी दूदांतघालतात.ताचेपसून सगल्यांच्या आवडीचो चॉकलेट बार तयारकरतात.

 चला, बियो एकठांय करूया! (Konkani)



 टुका, पोई आनी तांचो खास इश्ट इंजी कुतू सांगातान बियो एखठांय करूया. खरी मजा सुरू जाता, जेन्ना तिनुय इश्ट मेळटात चिचेचे झाड पच्चाक​.

